
A devenit clară strategia Israelului. Distrug toată infrastructura din Gaza și bombardează la rupere cu scopul 
de a crea o catastrofă umanitară care să-i forțeze pe palestineni să plece de acolo, “voluntar”, cum s-ar zice. 
Adică nu e nici exterminare, nici expulzare făţișă și asumată, ci terorism de stat menit să-i facă pe oamenii ăia 
să emigreze în masă. Altfel spus, tot dizlocare a unui întreg popor prin metode criminale. Doar că, la final, 
guvernul israelian o să spună că nici nu i-a exterminat, nici nu i-a expulzat, ci au plecat ei “de bunăvoie”, iar 
SUA o să ne spună: uite domne ce civilizat e Israelul, nu ca Germania Nazistă, nici ca Imperiul Otoman în 
ultimii ani de existență. Spre deosebire de ăștia, Israelul a purtat o luptă nobilă și profund civilizată împotriva 
terorismului, și tot de frica teroriștilor au emigrat în cele din urmă și cetățenii pașnici din Gaza. În Congo. Slava 
Israel! 

“Guvernul israelian negociază cu mai multe ţări, printre care şi Republica Congo, pentru relocarea parţială 
către acestea a populaţiei palestiniene din Fâşia Gaza după ce se va fi terminat războiul cu gruparea Hamas, 
potrivit ediţiei de miercuri a publicaţiei Times of Israel, care citează un înalt responsabil israelian, relatează 
agenţia EFE.” 

Sinistru e şi faptul că în condiţiile astea, Egiptul continuă să își ţină granița închisă, statele arabe nu fac 
absolut nimic, nici Uniunea Europeană, care i-a primit cu braţele deschise pe ucraineni, deși mulţi dintre ei 
veneau din zone mult mai puţin devastate decât Gaza și puteau să fugă și în vestul Ucrainei; însă stă cu 
mâinile în sân în timp ce de trei luni palestinienii tot fug dintr-un colț în altul al unei fâșii de 365 km unde, în 
curând, nu va mai rămâne piatră pe piatră, iar Netanyahu spune că războiul va mai dura luni bune. Chiar dacă 
ăsta e obiectivul criminal al Israelului, oamenii ăştia trebuie lăsaţi să plece de acolo, să se refugieze pe bune, 
pentru că acolo devine imposibil nu doar să trăiești, ci și să supraviețuiești. Într-o lume ideală, ar trebui și 
întrerupte relaţiile diplomatice cu un stat care te pune în situaţia de a-i lua la tine acasă pe oamenii ăia ca să 
nu mai vezi cum îi omoară la televizor, dar știu, suntem prea mici și prea dependenţi de SUA pentru a lua 
astfel de măsuri. Oricum ar fi, ceva trebuie făcut pentru oamenii ăia, iar ce se întâmplă acum e o rușine pentru 
întreaga umanitate. 

